## Odluka o proglašenju amandmana LIV do LXIlI na Ustav Socijalističke Republike Hrvatske

### NN 7/1990 (17.2.1990.), Odluka o proglašenju amandmana LIV do LXIlI na Ustav Socijalističke Republike Hrvatske

# SABOR SOCIJALISTIČKE REPUBLIKE HRVATSKE

Na temelju člana 438. Ustava Socijalističke Republike Hrvatske, Sabor
Socijalističke Republike Hrvatske, na sjednici Vijeća udruženog rada, Vijeća
općina i Društveno-političkog vijeća 14. veljače 1990, donosi

# ODLUKU

### o proglašenju Amandmana LIV do LXIlI na Ustav Socijalističke Republike Hrvatske

Proglašavaju se Amandmani LIV do LXIII na Ustav Socijalističke Republike
Hrvatske koje je usvojio Sabor Socijalističke Republike Hrvatske na sjednici
Vijeća udruženog rada, Vijeća općina i Društveno-političkog vijeća 14.
veljače 1990.

Broj: 021-03/90-08/01

Zagreb, 14. veljače 1990.

SABOR SOCIJALISTIČKE REPUBLIKE HRVATSKE

Predsjednik Vijeća udruženog rada

**Milan Janus, v. r.**

Potpredsjednik Sabora

**dr Mato Crkvenac, v. r.**

Predsjednik Vijeća općina

**mr Mirko Šetina, v. r.**

Predsjednik Društveno-političkog vijeća

**mr Zvonimir Novak, v. r.**

---

## AMANDMANI

### LIV do LXIII na Ustav Socijalističke Republike Hrvatske

Ovi su amandmani sastavni dio Ustava Socijalističke Republike Hrvatske
i stupaju na snagu na dan njihova proglašenja.

AMANDMAN LIV

Ukida se stav 11 odjeljka IV i odjeljak IX Osnovnih načela Ustava. U
stavu 15. odjeljka III Osnovnih načela Ustava riječi "u načelu"
i "u osnovi" brišu se.

AMANDMAN LV

1. Građani su jednaki u pravima i dužnostima bez obzira na nacionalnost,
rasu, spol, jezik, vjeroispovijest, obrazovanje, političko uvjerenje i
društveni položaj.

2. Ovim amandmanom zamjenjuje se stav 1. člana 229. Ustava.

AMANDMAN LVI

1. Jamči se sloboda štampe i drugih oblika informiranja i javnog izražavnja,
sloboda političkog i drugog udruživanja, sloboda govora i javnog istupanja,
sloboda zbora i drugog javnog okupljanja.

2. Ovim amandmanom zamjenjuje se stav 1. člana 244. Ustava.

AMANDMAN LVII

1. Predsjednici izvršnih vijeća skupština općina i gradskih zajednica
općina biraju se na četiri godine i mogu biti birani najviše dva puta uzastopce
na istu funkciju.

2. Ovim amandmanom zamjenjuje se stav 7. točke 1. Amandmana III na Ustav.

AMANDMAN LVIII

1. Građani i radni ljudi i njihove organizacije predlažu i utvrđuju
kandidate za delegate u odgovarajuća vijeća skupština društveno-političkih
zajednica na osnovi određenog broja potpisa u skladu s uvjetima i na način
određen zakonom.

2. Ustavni sud Hrvatske može davati prijedloge Saboru i poduzimati mjere
radi osiguravanja ustavnosti i zakonitosti i zaštite prava građana u izbornom
postupku.

3. Točkom 1. zamjenjuju se stavovi 1. i 3. točke 2. Amandmana XLIV na
Ustav, a točkom 2. dopunjuje se član 414. Ustava: Ukida se stav 1. člana
209. Ustava i stav 1. točke 5. Amandmana XLIV na Ustav.

AMANDMAN LIX

1. U Saboru se osniva Komisija za zaštitu i unapređivanje ravnopravnosti
naroda i narodnosti. Komisija se sastoji od pripadnika naroda i narodnosti,
a bira se iz redova zastupnika, te znanstvenih, stručnih i javnih radnika
i drugih građana, na način utvrđen odlukom Sabora. Predsjednik Sabora po
položaju je predsjednik Komisije. Komisija prati i razmatra ostvarivanje
ravnopravnosti naroda i narodnosti i drugih njihovih prava utvrđenih ustavom
i zakonom, predlaže mjere za ostvarivanje tih prava, razmatra mišljenja
i prijedloge koje o tim pitanjima daju organi, organizacije i građani i
pokreće raspravu o ustavnoj i zakonskoj zaštiti ravnopravnosti naroda i
narodnosti. Kada je na dnevnom redu vijeća Sabora prijedlog akta ili drugo
pitanje od interesa za ravnopravnost naroda i narodnosti, nadležno vijeće,
na zahtjev Komisije ili na zahtjev deset zastupnika, ovakvom prijedlogu
ili pitanju odlučuje dvotrećinskom većinom ukupnog broja svojih članova.
Na zahtjev Komisije nadležno vijeće Sabora odgodit će odlučivanje o prijedlogu
akta ili drugom pitanju za koje komisija smatra da je od interesa za ravnopravnost
naroda i narodnosti. U skupštini općine i gradske zajednice općina osniva
se komisija za zaštitu i unapređivanje ravnopravnosti naroda i narodnosti.
Položaj i djelokrug komisije utvrđuje se statutom u skladu s ovim amandmanom.

2. Ovim amandmanom zamjenjuju se članovi 219. i 380. Ustava.

AMANDMAN LX

1. U Saboru se osniva Komisija za izbor i imenovanja koju čine predsjednik
i osamnaest članova. Svako vijeće Sabora bira po šest članova Komisije,
tako da njen sastav približno odgovara stranačkom rasporedu zastupnika
u vijećima Sabora. Komisija osigurava demokratsko predlaganje i utvrđivanje
kandidata za nosioce funkcija u državnim organima koje bira ili imenuje
Sabor.

2. Prijedlog kandidature za izbor Delegacije Sabora u Vijeću republika
i pokrajina Skupštine Socijalističke Federativne Republike Jugoslavije,
predsjednika i članova Predsjedništva Socijalističke Republike Hrvatske
i člana Predsjedništva Socijalističke Federativne Republike Jugoslavije
podnosi Komisija Sabora za izbor i imenovanja, a može ga podnijeti i trideset
zastupnika u Saboru.

3. Točkom 1. dopunjuje se Glava IX, Poglavlje A, odjeljak 7. Ustava;
točkom 2. zamjenjuju se stavovi 2. i 4. točke 10. Amandmana XLIX i stav
3. točke 1. Amandmana L. U stavu 3. točke 10. Amandmana XLIX riječi "ili
na prijedlog Socijalističkog saveza radnog naroda Hrvatske", te "a
nakon provedene prethodne rasprave u Socijalističkom savezu radnog naroda
Jugoslavije" brišu se. U stavu 6. točke 1. Amandmana L na Ustav riječi
"na prijedlog Socijalističkog saveza radnog naroda Hrvatske ili na
vlastitu inicijativu, a nakon provedene prethodne rasprave u Socijalističkom
savezu radnog naroda Hrvatske" brišu se.

AMANDMAN LXI

1. Sabor bira predsjednika Izvršnog vijeća Sabora na prijedlog Predsjedništva
Socijalističke Republike Hrvatske. Predsjedništvo je dužno mandat povjeriti
osobi za koju, na osnovi konsultacija i stranačkog rasporeda zastupnika
smatra da uživa povjerenje većine zastupnika u Saboru. Kandidat za predsjednika
Izvršnog vijeća izlaže svoj program na zajedničkoj sjednici svih vijeća
Sabora i predlaže sastav Izvršnog vijeća.

2. Izvršno vijeće kojemu mandat istječe, ostaje na dužnosti do izbora
novog Izvršnog vijeća.

3. Ako se u roku od šest mjeseci od dana konstituiranja novoizabranog
Sabora ne izabere novo Izvršno vijeće, predsjednik Sabora raspisuje nove
izbore za zastupnike Sabora, a Predsjedništvu Socijalističke Republike
Hrvatske prestaje mandat. Predsjedništvo Socijalističke Republike Hrvatske
kojemu je prestao mandat ostaje na dužnosti do izbora novog Predsjedništva.

4. Točkom 1. zamjenjuju se stavovi 2, 3. i 6. Amandmana VII na Ustav;
točkom 2. dopunjuje se stav 3. člana 397. a točkom 3. dopunjuje se Glava
IX Ustava.

AMANDMAN LXII

1. Vijeće udruženog rada, Vijeće općina i Društveno-političko vijeće
raspravljaju i ravnopravno odlučuju o svim pitanjima iz nadležnosti Sabora,
osim o onima o kojima po ovom ustavu odlučuje pojedino vijeće samostalno
ili Vijeće općina i Društveno-političko vijeće ravnopravno ili o kojima
odlučuje Sabor na zajedničkoj sjednici sva tri vijeća. Vijeće udruženog
rada, Vijeće općina i Društveno-političko vijeće odlučuju ravnopravno i
o davanju suglasnosti za donošenje saveznih zakona i drugih akata o kojima
odlučuje Skupština Socijalističke Federativne Republike Jugoslavije na
osnovi suglasnosti skupština republika i autonomnih pokrajina.

2. Ovim amandmanom zamjenjuju se točke 6. i 7. i stavovi 1. i 3. točke
9. Amandmana XLIX i ukidaju alineje 1, 2, 3. i 8. točke 3, alineja 5. točke
4. i alineja 10. točke 8. Amandmana XLIX, a u stavu 2. točke 3. Amandmana
XLIX riječi "guvernera Narodne banke Hrvatske" brišu se.

AMANDMAN LXIII

Za provodenje Amandmana LIV do LXII na Ustav Socijalističke Republike
Hrvatske donosi se Ustavni zakon. Vijeća Sabora utvrđuju Prijedlog ustavnog
zakona i odlučuju o njemu. Ustavni zakon proglašava se na sjednici Vijeća
udruženog rada, Vijeća općina i Društveno-političkog vijeća i stupa na
snagu istovremeno s ovim amandmanima.

Odluka, NN 7/1990-71